Document ID: 31994R3231

31994R3231
L 338/1
SLUŽBENI LIST EUROPSKE UNIJE
UREDBA VIJEĆA (EZ) br. 3231/94
od 22. prosinca 1994.
o određenim mjerama koje proizlaze iz zaključka pregovora na temelju članka XXIV.:6. GATT-a i ostalim mjerama za pojednostavljenje
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegove članke 28. i 113.,
uzimajući u obzir prijedlog Komisije,
budući da za neke nepoljoprivredne proizvode za koje smanjenja dogovorena u okviru Urugvajske runde za nekoliko godina iznose ukupno 1 posto ili manje, sadašnja se carinska stopa 1. siječnja 1995. odnosno 1. siječnja 1997. smanjuje za 0,5 posto;
budući da se Uredbom (EZ) br. 532/94 (1) nakon pristupanja Španjolske i Portugala produžuju određene mjere koje proizlaze iz Sporazuma između Europske ekonomske zajednice i Sjedinjenih Američkih Država za zaključak pregovora na temelju članka XXIV.:6. GATT-a; budući da će se na temelju ovog sporazuma privremene mjere koje uključuju snižene carinske stope koje su za određene poljoprivredne proizvode na snazi 1994. produžiti do prve faze primjene koncesija odobrenih za te proizvode u okviru rezultata Urugvajske runde; budući da će se za određene kemijske proizvode za koje su vrijedile te privremene mjere konačna stopa koja proizlazi iz pregovora Urugvajske runde primijeniti odmah u slučajevima kada je prethodna snižena stopa bila niža, u slučajevima kada je stopa u okviru privremene mjere bila viša, ta će stopa ostati nepromijenjena tako dugo dok se u procesu snižavanja koja proizlaze na temelju Urugvajske runde postupno ne postigne odgovarajući postotak,
DONIJELO JE OVU UREDBU:
Članak 1.
1. Za neke nepoljoprivredne proizvode za koje smanjenja dogovorena u okviru Urugvajske runde za nekoliko godina iznose ukupno 1 posto ili manje, sadašnja se carinska stopa 1. siječnja 1995. odnosno 1. siječnja 1997. smanjuje za 0,5 posto. Ti su proizvodi navedeni u Prilogu A.
2. Mjere na koje se odnosi razmjena pisama koja dopunjuje Sporazum između Europske ekonomske zajednice i Sjedinjenih Američkih Država za zaključivanje pregovora na temelju članka XXIV.:6. GATT-a Zajednica primjenjuje do 30. lipnja 1995. za one poljoprivredne proizvode za koje će tarifne mjere koje proizlaze iz Urugvajske runde stupiti na snagu 1. srpnja 1995.
Članak 2.
Za određene kemijske proizvode navedene u Prilogu B od 1. siječnja 1995. primjenjuju se carinske stope navedene u stupcu 6.
Članak 3.
1. Ova Uredba stupa na snagu na dan objave u Službenom listu Europskih zajednica.
2. Primjenjuje se od 1. siječnja 1995.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 22. prosinca 1994.

Labels: 3
15
18